antarktispetrell
Store norske leksikon,Biologi,Dyreriket,Ryggstrengdyr,Virveldyr,Fugler,Stormfugler,Stormfuglfamilien,Thalassoica
Antarktispetrell er en art i stormfuglfamilien. Den er brun og hvit, lengden er ca. 45 cm og vekt 500–700 gram.
Levevis Antarktispetrellen lever av krill og blekksprut. Den hekker utelukkende på det antarktiske kontinentet, enten i fjellkjeder opp til flere hundre kilometer fra isbarrieren eller på små øyer langs kysten. Bare et titall hekkekolonier er kjent. Hekkebiologien til arten ble første gang studert i detalj av norske ornitologer i 1985 i Dronning Maud Land. Her finnes en koloni med omkring 215 000 hekkende par i Mühlig-Hofmannfjellene, 200 km fra barrieren. Fuglen opplever noe av det mest ekstreme man kan tenke seg når det gjelder miljøbetingelser på hekkeplassen. Reiret ligger helt åpent på bar mark i fjellskråninger, og omgivelsestemperaturen i hekkeperioden er normalt −10 til −25 °C. Les mer i Store norske leksikon stormfuglfamilien petreller